Lossi kassa

Kassani jõudmiseks mine lossi siseuksest edasi otse u 14–15 sammuga kassaleti parema nurgani, sealt keera vasakule, 4 sammuga jõuad kassapidajani. Pikk kassalett on risti sinu lossi sissetuleku suunaga. Kassaleti esiküljel on põlvekõrgusel koti toetamise riiul, mida on võimalik valge kepiga tajuda. Siit saad informatsiooni muuseumi näituste kohta, laenutatakse monumentide pargi kirjeldustõlkega audiogiid (neid on neli tükki) ning sinna juurde kuuluv mapp taktiilsete piltidega (kaks tükki). Monumentide pargi kaart on õues kohapeal. Sissepääs erivajadusega inimesele on muuseumi tasuta, tellitava ekskursiooni või programmi eest tuleb maksta giiditasu. Meenete kohta küsi lisainfot kassapidajalt.